Analüüsi uudiste teksti ja paku sellele sobiv pealkiri eesti keeles. Vasta vaid lühikese pealkirjaga.
## Tekst:

Kolmapäeval vahetus Optibet naiste võrkpalli Balti liigas turniiritabeli liider, kui Võrus kolm punkti noppinud TalTech/Tradehouse tõusis teiselt kohalt esimeseks.
76 minutiga võiduni jõudnud TalTech jättis kõikides geimides kodusaalis mänginud Barrus/Võru Võrkpalliklubi 22 punktist allapoole, loovutades esimeses geimis võõrustajatele 20, teises 21 ja kolmandas 18 punkti. Seega võitsid võrulannad kogu vastasseisu jooksul 59 punkti, vahendab Volley.ee.

Kolmandas geimis koguni seitse punkti kogunud Ragne Rahuoja panustas külaliste võitu 11 punkti, millest viis tulid pallinguässadest ja kuus rünnakutest. Rahuoja näitas mängu parimat kasutegurit +9. Kahekohalise resultaadini jõudis ka Maren Mõrd, kes tõi sarnaselt Rahuojale 11 punkti. Võitjate ridades kogus punkte 11 erinevat mängijat. Hanna-Liisa Ilves tõi koduvõistkonnale 11 punkti.

Janis Sirelpuu juhendatav TalTech saab eelkõige rahul olla serviga, mille abil võideti punkt 13 korral ja eksiti vaid kuuel juhul. Võru serveeris viis pallinguässa, eksides seejuures neljal servil. Mängu kordus on nähtav siin.

Balti liiga hooaega suurepäraselt alustanud TalTech/Tradehouse püsib ainsana kaotuseta, olles võitnud kõik kaheksa seni toimunud mängu ja kogunud 23 punkti. Teiseks langenud Jonavos Aušrinel on kaheksa mänguga koos 22 punkti.

Nädalavahetusel toimub Balti liigas kaks vastasseisu, milles mõlemas on osaline turniiritabeli kaheksas naiskond Audentese SG/Noortekoondis. Laupäeval kell 18.00 mängib Audentese SG/Noortekoondis võõrsil kaks kohta kõrgemal asuva VK Jelgavaga ja pühapäeval kell 16.00 samuti võõral väljakul viimasel kohal paikneva SUFA klubs/DU-ga.
## Pealkiri:

user
TalTech/Tradehouse tõusis Balti liiga liidriks
assistant